Seun vas oor ouers se moordHerman Pienaar jr. Herman Pienaar (35) en ŉ vriend is Saterdag in hegtenis geneem in verband met die moord op Pienaar se ouers. Herman sr. en Christine Pienaar is Donderdagmiddag by hul huis in Valhalla in Centurion, Gauteng, doodgeskiet. Hulle huishulp het Vrydagoggend net na 07:00 op hul lyke afgekom. “Pienaar is in Boksburg aangekeer,” het konst. Leon Meyer, die ondersoekbeampte, Saterdag aan Maroela Media bevestig. “Die polisie was op die uitkyk en het hom aangekeer.” Hy sê Pienaar en sy vriend staar albei twee aanklagte van moord in die gesig. Hulle sal na verwagting Maandag in die hof verskyn. Maroela Media het Vrydag berig Pienaar is gewapen, na bewering bipolêr-depressief en word as onstabiel en gevaarlik beskou. Lees ook: Polisie op soek na vermoorde egpaar se seun